b"\n_START_ARTICLE_\nAngioedema\n_START_SECTION_\nSignes i s\xc3\xadmptomes\n_START_PARAGRAPH_\nLa pell de la cara, normalment al voltant de la boca i la mucosa de la boca i/o la gola, aix\xc3\xad com la llengua, s'inflamen i durant un per\xc3\xadode que pot anar des dels minuts fins a hores. La tumefacci\xc3\xb3 pot oc\xc3\xb3rrer en altres zones, habitualment en les mans. A vegades, apareix despr\xc3\xa9s d'una exposici\xc3\xb3 recent a al\xc2\xb7l\xc3\xa8rgens i la urtic\xc3\xa0ria es desenvolupa simult\xc3\xa0niament, per\xc3\xb2 en moltes ocasions la causa \xc3\xa9s idiop\xc3\xa0tica (desconeguda). La tumefacci\xc3\xb3 pot anar acompanyada de picor. La percepci\xc3\xb3 tamb\xc3\xa9 pot decr\xc3\xa9ixer en les zones afectades a causa de la comprensi\xc3\xb3 dels nervis._NEWLINE_En casos greus es produeix un estridor en les vies respirat\xc3\xb2ries, amb sons d'inspiraci\xc3\xb3 dificultosa i nivells decreixents d'oxigen. En dites situacions es requereix efectuar una intubaci\xc3\xb3 i un tractament r\xc3\xa0pid amb adrenalina i antihistam\xc3\xadnics._NEWLINE_En l'angioedema hereditari, sovint no existeix una causa directa identificable, si b\xc3\xa9 un lleu trauma i un altre tipus d'est\xc3\xadmuls poden produir episodis. Normalment, no solen estar associats a picor o urtic\xc3\xa0ria, perqu\xc3\xa8 no es tracta d'una resposta al\xc2\xb7l\xc3\xa8rgica. Els pacients amb AEH tamb\xc3\xa9 poden patir episodis recurrents de tumefacci\xc3\xb3 interna que provoquen greus dolors abdominals, generalment acompanyats per v\xc3\xb2mit intens, debilitat i en certs casos, diarrea aquosa i un exantema no eruptiu, sense picor, amb taques d'estructura circular. _NEWLINE_At\xc3\xa8s que aquests episodis estomacals poden prolongar-se entre un i cinc dies, pot ser necessari hospitalitzar al pacient a fi que rebi un tractament adequat contra dolors agressius i per la hidrataci\xc3\xb3. Se sap que els episodis abdominals provoquen un augment significatiu de leuc\xc3\xb2cits, aproximadament entre 13000 i 30000. Quan els s\xc3\xadmptomes minoren, el volum de leuc\xc3\xb2cits torna a baixar lentament fins als nivells normals una vegada passat l'episodi._NEWLINE_L'AEH tamb\xc3\xa9 produeix tumefaccions en altres zones, generalment en les extremitats, els genitals, el coll, la laringe i la cara. El dolor que acompanya a aquestes tumefaccions oscil\xc2\xb7la un lleu dolor extrem, segons la localitzaci\xc3\xb3 i la gravetat.\n_START_SECTION_\nDiagn\xc3\xb2stic\n_START_PARAGRAPH_\nEl diagn\xc3\xb2stic s'efectua a partir del quadre cl\xc3\xadnic. Quan s'ha estabilitzat al pacient, els nivells del complement, en especial l'inhibidor C1 i els nivells redu\xc3\xafts dels factors 2 i 4, poden ser un indici de la pres\xc3\xa8ncia de l'angioedema hereditari._NEWLINE_Ja que poden passar anys fins que un pacient rebi el diagn\xc3\xb2stic correcte, no \xc3\xa9s estrany que se'ls sotmeti per error a operacions de cirurgia abdominal innecessaris. En la seva confusi\xc3\xb3, els metges solen realitzar una laparosc\xc3\xb2pia d'exploraci\xc3\xb3 i de vegades a\xc3\xafllades, extirpen una secci\xc3\xb3 de l'intest\xc3\xad.\n_START_SECTION_\nTractament\n_START_PARAGRAPH_\nEn l'angioedema al\xc2\xb7l\xc3\xa8rgic, evitar el contacte amb al\xc2\xb7l\xc3\xa8rgens i utilitzar antihistam\xc3\xadnics pot prevenir futurs episodis. La cetiricina (Zyrtec\xc2\xae) \xc3\xa9s un antihistam\xc3\xadnic que sol prescriure's per al tractament de l'angioedema. _NEWLINE_En el cas de l'angioedema hereditari, els est\xc3\xadmuls espec\xc3\xadfics que han provocat anteriorment episodis s'han d'evitar. Els casos greus reben un tractament substitutiu amb altres inhibidors que alleugera en certa manera els s\xc3\xadmptomes. El concentrat C1IHN es troba en l'actualitat en un estadi posterior de desenvolupament tant per la indicaci\xc3\xb3 aguda com per la profil\xc3\xa0ctica i en l'estudi de l'aplicaci\xc3\xb3 aguda."